﻿ बड़हलगंज सहित ग्रामीण क्षेत्र के देवी मंदिरों में उमड़ रहा आस्था का सैलाब - SAKSHAM NEWS INDIA
Home Uncategorized बड़हलगंज सहित ग्रामीण क्षेत्र के देवी मंदिरों में उमड़ रहा आस्था का सैलाब
बड़हलगंज सहित ग्रामीण क्षेत्र के देवी मंदिरों में उमड़ रहा आस्था का सैलाब
Posted By: saksham news indiaon: October 11, 2018 In: Uncategorized, ताज़ा ख़बर, नयी खबरे, महानगरTags: दिनेश्वरी देवी मंदिर, बड़हलगंज
बड़हलगंज: शारदीय नवरात्र के प्रथम दिन बुधवार को क्षेत्र के देवी मंदिरों एवं शक्तिपीठों पर आस्था का सैलाब उमड़ा। सुबह से ही मंदिरों पर भक्तों की कतारें लग गई। जयकारों के बीच लोगों ने देवी दरबार में मत्था टेका और पूजा-अर्चना की। घर-घर में शक्ति की आराधना हेतु कलश की स्थापना की गयी। मंदिर परिसरों में दिनभर मेले जैसा दृश्य रहा और घंटा-घड़ियाल के बीच महाआरती की गई।
बड़हलगंज कस्बे में स्थित दिनेश्वरी देवी मंदिर, शीतला माता मंदिर, बुढ़नपुरा स्थित चंडी देवी मंदिर, संसारपार स्थित दुर्गा मंदिर, कोड़ारी स्थित ¨वदेश्वरी देवी मंदिर, दुबौली के कंकाली देवी मंदिर, सत्यनारायण के मड़ई शीतला मंदिर, गोला मेन चौक स्थित शीतला माता मंदिर, समय माता मंदिर, भीटी-पड़ौली, डड़ारी, चिलवां, गगहा, दुर्गा मंदिर गगहा व कोठा, कालिका मंदिर बारानगर, करवल देवी मझंगावा, कौशिकी देवी मंदिर हाटा बाजार, मिश्रौली के पंचदेव मंदिर, गोला कस्बा के अष्टभुजी मंदिर में भक्तों की भारी भीड़ रही।
बड़हलगंज नगर के दिनेश्वरी देवी मंदिर में नवरात्र भर श्रद्धालओं की भीड़ देखि जाती है। नगर के अलावा ग्रामीण खेत्र सहित दूर दराज से माता के भक्त आशीर्वाद लेने आते हैं। नवरात्र को ध्यान में रखते हुए मंदिर में पूरी तैयारी भी की गई है। पुरे मंदिर परिसर को बिजली की जगमगाती लाइटों से सजाया गया है।
Tags: दिनेश्वरी देवी मंदिरबड़हलगंज
गोरखपुर के सहजनवा में भाजपा पर जमकर बरसे सपा नेता
कोक, पेप्सी और नेस्ले प्लास्टिक कचरा फैलाने में सबसे आगे